Cassander
Cassander (natus anno circiter 350 a.C.n.; mortuus 297 a.C.n.) fuit filius Antipatri (et Perilai frater). Inter diadochos Alexandri Magni regnum cepit Macedoniae. In matrimonium duxit Thessalonicam Alexandri ex alia matre sororem. Cassander ex ea genuit filios tres, scilicet Philippum, Alexandrum, Antipatrum. Urbem Graecam Thessalonicam condidit et nomine uxoris nuncupavit. Cassandro anno 297 mortuo, filii tres seriatim regnum Macedoniae brevi spatio temporis tenuerunt.